|  |  |
| --- | --- |
| Enw’r Swyddog Sabothol: | Georgia Spry |
| Rôl Swyddog Sabothol: | IL Chwaraeon & Llywydd yr Undeb Athletau |

**Adran 1: Adroddiad y Swyddog Sabothol**

*Mae'r adran hon i'w chwblhau gan y Swyddog Sabothol cyn y sesiwn atebolrwydd.*

|  |  |
| --- | --- |
| **Adroddiad Cyffredinol**  *(Wedi'i ysgrifennu gan y Swyddog Sabothol mae'r adroddiad hwn wedi'i anelu at roi cipolwg o’u gwaith/gweithgaredd ers y sesiwn atebolrwydd diwethaf neu ddechrau eu tymor yn y swydd)* | |
| Fel y soniwyd yn Adroddiad Cyffredinol fy Sesiwn Atebolrwydd blaenorol, rwy'n cael cyfarfodydd wythnosol gyda phob adran yn Undeb y Myfyrwyr a chyfarfodydd Pwyllgor rheolaidd. Rwy'n eistedd ar Bwyllgorau UM a Phwyllgorau Prifysgol ynghyd a rhai swyddogion sabothol eraill er mwyn trafod pob agwedd o’r Brifysgol ac ni fyddaf yn manylu arnynt yn yr adroddiad hwn. Rwyf hefyd yn anfon cylchlythyr bob mis ac yn mynychu dyddiau Mercher BUCS wythnosol.  Dyma ddadansoddiad o’r hyn rydw i wedi’i wneud ers y Sesiwn Atebolrwydd diwethaf ar 11/12/23 a’r hyn rydw i’n gweithio arno:  Rhagfyr   * Lansiwyd ymgyrch Gofalu Gyda’r Gaeaf ar y 1af o Ragfyr a daeth i ben ddiwedd Ionawr. Cynhaliom gyfanswm o 19 o ddigwyddiadau lles a chrëwyd tudalen we lles gyda’r holl ddigwyddiadau a dolenni cyfeirio at wasanaethau’r UM a’r Brifysgol. Roeddwn hefyd yn rhannu cynnwys lles yn rheolaidd ar gyfryngau cymdeithasol - rhai yn benodol i athletwyr a rhai am les cyffredinol. * Mynychais a chefnogais dîm rygbi Dynion 1af Caerdydd yn ail Clash Caerdydd. * Cyfarfodydd cynllunio wythnosol Mis Hanes LHDTC+ gyda’r Is-lywydd Cymdeithasau, Swyddogion LHDTC+ a thîm hwb CAC y Brifysgol i baratoi ar gyfer mis Chwefror. * Sefydlais weithgor Fight Night, yn cynnwys cynrychiolwyr o bob clwb a oedd yn cystadlu, fi ac ychydig o aelodau staff yr UA, i drefnu a chynllunio ar gyfer y digwyddiad ar 8fed Mawrth. * Cefais gyfarfod gydag Amser I Weithredu i siarad am eu cynnig CCB a sut y gall yr IL Cymdeithasau a minnau weithio gyda nhw ar eu nodau. Siaradais am fy sgwrs gyda’r Tîm Ymateb i Ddatgeliadau (DRT) a sut y byddant yn darparu Hyfforddiant Gwyliwr i aelodau pwyllgorau clybiau chwaraeon ym mis Chwefror. * Ateb y cwestiynau i ymddiriedolwyr na chafodd eu hateb yn yr CCB. * Gwyliau’r Nadolig.   Ionawr   * Croesawyd y Cydlynydd Clwb Chwaraeon newydd a Chydlynydd Cymdeithasau a Gwirfoddoli. * Cymerais ychydig o wyliau blynyddol * Ail rownd o gyfarfodydd 1-i-1 gyda llywyddion clybiau i adolygu eu cynlluniau datblygu clwb a chynllunio ar gyfer y semester i ddod. * Mwy o sesiynau cynllunio wythnosol Mis Hanes LHDTC+ gyda’r Is-lywydd Cymdeithasau, Swyddogion LHDTC+ a thîm hwb CAC y Brifysgol i baratoi ar gyfer mis Chwefror. * Gofynnais i glybiau a hoffent gareiau enfys neu rubanau a'u harchebu ar gyfer pob clwb. Dechreuais ddosbarthu'r rhain ychydig ddyddiau cyn 1af Chwef. * Mynychu bwrdd cynghori BUCS. * Trefnais a chynhaliais frecwastau am ddim yn yr UM trwy gydol yr arholiadau fel rhan o’r ymgyrch Cymorth Adolygu yn ogystal â neidio ar stondinau i ddosbarthu diodydd poeth a melysion am ddim mewn gwahanol adeiladau o amgylch y campws. * Gwnaeth yr IL Cymdeithasau fy ngwahodd i siarad â hi am ei hymgyrch Nosweithiau Diogel ar bodlediad. * Fe gynhalion ni stondinau terfynol Gofalu Gyda’r Gaeaf – un yn y Mynydd Bychan ac un yn Cathays. * Dechreuodd cyfarfodydd Varsity wythnosol gydag Abertawe yn ogystal â gweithgorau UM mewnol. * Cyhoeddi dyddiad lluniau clwb ac anfon dolen cofrestru i bob clwb. * Cawsom ddiwrnod datblygu Bwrdd i ddysgu am lywodraethu UM/Prifysgolion, y system addysg uwch yng Nghymru a sefyllfa ariannol Prifysgolion Cymru. * Cynhaliais sesiynau galw heibio etholiad er mwyn i’r rhai a oedd yn ystyried rhedeg dod i ofyn cwestiynau i mi am y rôl. * Cynhaliwyd Fforwm UA cyntaf y flwyddyn. * Ffair y Glas Tymor Dau!   Chwefror   * Lansiwyd Ymgyrch Mis Hanes LHDTC+ ac roeddwn i’n dosbarthu careiau enfys a rhubanau i bob clwb chwaraeon gyda’r her i’w gwisgo cymaint â phosibl, rhannu ar gyfryngau cymdeithasol a hyrwyddo iaith ac ymddygiad parchus yn eu clybiau. Fe wnes i hefyd creu a phostio ffeithiau/straeon chwaraeon ar gyfer Mis Hanes LHDTC+ ar Instagram i godi ymwybyddiaeth ac addysgu aelodau’r UA. * Cefnogi Ymgyrch Mis Hanes LHDTC+ trwy helpu i gynnal digwyddiadau, stondinau a sgyrsiau eraill. * Hyfforddiant Pwyllgor Ymwybyddiaeth Anabledd cyntaf erioed * Wedi cael sgwrs gyda chynrychiolwyr myfyrwyr sy’n gweithio gyda mi ar Chwaraeon Anabledd am beth arall y gallwn ei wneud eleni. Mae gêm bêl-droed rhwng Dynion/Merched 1af a chlybiau chwaraeon eraill yn cael ei chynllunio ar hyn o bryd. Bydd y timau pêl-droed yn rhannol ddall, ac rydym yn bwriadu cael stondinau a gwylwyr eraill i ymuno a helpu codi arian at elusen (eto i'w benderfynu). * Sesiwn tynnu lluniau Macron – cysylltais â phob clwb a threfnais athletwyr Caerdydd ar y diwrnod. Gwnes hefyd dosbarthu crysau-t am ddim i'r rhai a ddaeth! * Wedi cael y sesiwn lluniau cyntaf gyda Phêl-droed Americanaidd a Cheerleading er mwyn hyrwyddo Varsity. * Cynhaliais stondin Bwydo Eich Fflat arall gan ddosbarthu 5 eitem fwyd am ddim i bob person. * Mwy o baratoi ar gyfer Fight Night - penderfynodd Bocsio peidio cymryd rhan felly fe wnaethom ail-strwythuro nifer y brwydrau a'r drefn. * Mynychu Senedd y Myfyrwyr * Mynychu cyfarfod Chwaraeon Myfyrwyr Cymru ym Met Caerdydd a rhoi’r wybodaeth ddiweddaraf i grŵp cynghori BUCS a thrafod yr hyn y mae prifysgolion eraill yn ei wneud yn gysylltiedig ag arferion sefydlu ac ymddygiad. * Lluniau clwb! * Cefnogi IL Cymdeithasau ar ei hymgyrch Secs Saff. | |
| **Diweddariad Maniffesto**  *(Wedi’i hysgrifennu gan y Swyddog Sabothol mae’r adran hon wedi ei hanelu at olrhain eu cynnydd yn erbyn ymrwymiadau maniffesto a wnaed ganddynt yn ystod eu hetholiad swyddog llwyddiannus)* | |
| **Gwella mynediad at gymorth iechyd meddwl** | Ymgyrch Gofalu Gyda’r Gaeaf -  Gwnes i a’r IL Cymdeithasau rhedeg ymgyrch Gofalu Gyda’r Gaeaf i leihau lefelau straen, unigrwydd a phrofiad myfyrwyr o ‘felan’ y gaeaf trwy ddarparu gweithgareddau lles a hunanofal trwy gydol misoedd Rhagfyr ac Ionawr yn y cyfnod cyn arholiadau a therfynau gwaith cwrs.  Fe wnaethom drefnu ystod eang o weithgareddau a oedd yn rhedeg bron bob dydd ac a oedd yn rhad ac am ddim neu a oedd â chymhorthdal ​​​​i fyfyrwyr. Mae'r rhain i gyd i'w gweld ar y dudalen we sydd wedi'i chreu ar gyfer yr ymgyrch hon. Mae hyn yn cynnwys:   1. Tudalen groeso – beth yw’r ymgyrch a’i nodau. 2. Tudalen cyfeirio – Mae hon yn cynnwys adnoddau/gwasanaethau’r UM a’r Brifysgol wedi’u rhestru’n glir, beth maen nhw’n ei gynnig a sut i gysylltu â nhw. 3. Tudalen digwyddiadau – rhestrwyd yr holl ddigwyddiadau a gynhaliwyd.   Hyfforddiant Gwylwyr a Lles -  Trefnais hyfforddiant gwylwyr i'w gyflwyno gan y Tîm Ymateb i Ddatgeliadau yn y Brifysgol ac mi ei wnes yn ofynnol i o leiaf un aelod o bob pwyllgor clwb chwaraeon i fynychu. |
| **Darparu mwy o gefnogaeth ar gyfer datblygiad clybiau** | Cyfarfodydd Llywyddion 1-i-1 -  Gwahoddwyd pob clwb i drefnu cyfarfod arall gyda mi ym mis Ionawr i adolygu eu cynlluniau datblygu clwb a thrafod y semester sydd i ddod. Os oedden nhw wedi cwblhau unrhyw un o'u nodau, yna fe wnaethon ni ei dicio a gosod un newydd. Gofynnwyd iddynt fynd i ffwrdd a thrafod y camau gweithredu gyda'u pwyllgorau a'u hanfon yn ôl ataf, yr un fath â'r tro diwethaf.  Hyfforddiant Pwyllgor -  Mae hyfforddiant gwylwyr, hyfforddiant lles a hyfforddiant ymwybyddiaeth anabledd wedi'u trefnu a'u darparu yn ogystal â hyfforddiant gloywi pwyllgorau. |
| **Gwella cyfathrebu rhwng yr UA a chlybiau** | Gweler yr Adroddiad Atebolrwydd diwethaf |
| **Parhau i wella cydraddoldeb, amrywiaeth, a chynwysoldeb mewn chwaraeon** | Ymgyrch Mis Hanes LHDTC+ -  Crybwyllir yn yr Adroddiad Cyffredinol  Chwaraeon AnAbledd -  Rwyf wedi cyfarfod â chynrychiolwyr myfyrwyr i gynllunio digwyddiadau yn y dyfodol ac ail podlediad Chwaraeon AnAbledd. Byddwn yn trefnu gêm bêl-droed elusennol rhwng Pêl-droed Dynion a Merched 1af a fydd yn rhannol ddall a chlybiau chwaraeon eraill.  Cyflwynwyd yr hyfforddiant Ymwybyddiaeth Anabledd cyntaf erioed gyda 37 o glybiau yn bresennol. |
| **Darparu mwy o gefnogaeth i glybiau nad sy’n rhan o BUCS ond sy'n gobeithio cystadlu** | Ffair y Glas Tymor Dau  Cymerais fideos o’r rhan fwyaf o glybiau yn y ffair i greu rîl arall fel rhan o’r ymgyrch ‘Nid Yw’n Rhy Hwyr’ sy’n annog myfyrwyr i ymuno â chlwb neu gymdeithas ac sy’n dweud wrthynt nad yw hi’n rhy hwyr, gallwch chi ymuno ag un o hyd. Rhannwyd hwn ar Instagram a chydweithiwyd gyda’r UA i gyrraedd cynulleidfa ehangach. Roedd y clybiau a fynychodd yn gymysgedd rhwng clybiau nad sy’n rhan o BUCS a chlybiau BUCS llai gweladwy. |
| **Gweithio i wella ciwiau nos Fercher ar gyfer YOLO** | Gweler yr Adroddiad Atebolrwydd diwethaf |
| **Diweddariad Polisi**  *(Wedi'i hysgrifennu gan y Swyddog Sabothol mae'r adran hon o’r adroddiad adran wedi'i anelu at olrhain eu cynnydd yn erbyn unrhyw bolisi perthnasol a basiwyd gan Senedd y Myfyrwyr neu CCB)* | |
| **Amherthnasol** | |

|  |  |
| --- | --- |
| Cadeirydd y Sesiwn Atebolrwydd: | Adam Kelly-Moore |
| Is-Gadeirydd y Sesiwn Atebolrwydd: |  |
| Aelodau Ychwanegol y Sesiwn Atebolrwydd: |  |
| Dyddiad y Sesiwn Atebolrwydd: | 19/02/2024 |

**Adran 2: Sesiwn Atebolrwydd:**

*Mae'r adran hon i'w chwblhau gan aelodau'r sesiwn atebolrwydd cyn siarad â'r Swyddog Sabothol. Dylid defnyddio'r adran hon i wedyn gynorthwyo trafodaeth gyda'r Swyddog Sabothol ac ychwanegu gwybodaeth lle bo'n berthnasol.*

|  |  |
| --- | --- |
| **Meysydd sy'n Gweithio'n Dda**  *(Wedi'i hysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl sy'n gweithio'n dda a'r hyn y maen nhw'n credu y dylai'r Swyddog Sabothol barhau i'w wneud)*  *Nodyn i aelodau’r sesiwn atebolrwydd: Peidiwch ag anghofio gofyn i'r Swyddog Sabothol beth sy'n gweithio'n dda.* | |
| * Pwynt maniffesto ar gynwysoldeb, cydraddoldeb ac amrywiaeth – wedi gwneud llawer o waith * Menter gareiau enfys yn ystod Mis Hanes LHDTC+ - wedi bod yn amlwg iawn ar gyfryngau cymdeithasol, negeseuon da i glybiau yn sicrhau nad oes unrhyw ymddygiad gwahaniaethol * Gweithio gyda’r ymgyrch Amser I Weithredu – ceisio cydblethu hyfforddiant gwylwyr â chlybiau, cefnogi’r hyn y dywedodd y byddai’n ei wneud y llynedd | |
| **Meysydd i’w gwella**  *(Wedi'i hysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl gall fuddio o ffocws ychwanegol).*  *Nodyn i aelodau’r sesiwn atebolrwydd: Peidiwch ag anghofio gofyn am farn y Swyddog Sabothol ar yr hyn y gellir ei wella.* | |
| * Amherthnasol | |
| **Cwestiynau Sesiwn Atebolrwydd**  *(Wedi'i hysgrifennu gan aelodau'r sesiwn atebolrwydd, dylai'r adran hon amlinellu'r cwestiynau allweddol sydd gan y sesiwn ar gyfer y Swyddog Sabothol, yna dylid darparu nodiadau o'r atebion yn y blwch nesaf).* | |
| **C1.** Darparu'r un hyfforddiant y mae clybiau BUCS yn ei gael ar gyfer timau GMG e.e. lles | **A1.** Wedi ceisio ar ddechrau'r flwyddyn – rhedeg dwy sesiwn – dau wedi cofrestru – bu'n rhaid eu gohirio. Edrych ar ailstrwythuro’r hyfforddiant pwyllgor ar gyfer y flwyddyn nesaf – cynnwys rygbi GMG ym mhob hyfforddiant pwyllgor gobeithio, gwahodd timau pêl-droed a phêl-rwyd i hyfforddiant cymdeithasol |

|  |  |
| --- | --- |
| **A yw'r sesiwn atebolrwydd yn dymuno ystyried unrhyw rai o'r hysbysiadau canlynol?**  *Os Ydy, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau. Sylwer: Pan fydd Cynigion o Gerydd yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y cerydd.* | Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddog etholedig mewn perthynas â'u rôl, cyfrifoldebau ac ymrwymiadau maniffesto. Sylwer: Pan ystyrir Hysbysiadau o Angen Gwella, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y rhybudd.* | Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto. Sylwer: Nid oes angen rhybudd ymlaen llaw ar gyfer Hysbysiad o Fodlonrwydd.* | Ie |

**Adran 3: Deilliannau’r Sesiwn Atebolrwydd**

*Mae’r adran hon i’w chwblhau gan aelodau’r sesiwn atebolrwydd yn dilyn eu cyfarfod*

|  |  |
| --- | --- |
| A yw'r sesiwn yn fodlon gyda'r drafodaeth a gafwyd gyda'r Swyddog Sabothol? | Ydy |
| Os mai **nac ydy** yw'r ateb i'r cwestiwn uchod, rhowch fanylion ychwanegol isod. | |
|  | |
| A oes unrhyw beth y mae'r sesiwn am wneud Senedd y Myfyrwyr yn ymwybodol ohono o ganlyniad i'r cyfarfod? | Nac oes |
| Os mai **'oes'** yw'r ateb i'r cwestiwn uchod, rhowch fanylion ychwanegol isod. | |
|  | |

|  |  |
| --- | --- |
| **Ar ôl ystyried, a wnaeth y sesiwn atebolrwydd gymhwyso unrhyw un o’r cynigion neu hysbysiadau canlynol?**  *Os wnaeth, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau.* | Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddog etholedig mewn perthynas â'u rôl, cyfrifoldebau ac ymrwymiadau maniffesto.* | Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto.* | Ie |